《次韵和韩大资湖光亭对雪之什》
宋代·邹浩

岩廊未旋归，故国聊自晦。尘表澹崧高，胸中妙天对。

丰年随政还，嘉雪遍境内。从容陟九层，指顾纷百态。

经纶动初心，枯槁入长嘅。虽陈北海樽，终念东皋耒。

只应沙路乾，依前符帝赉。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。